Emgann Hanoi (1946)
Emgann Hanoï (vietnameg : Trận Hà Nội) zo bet an emgann kentañ e-kerzh Kentañ brezel Indez-Sina.
Emgann a oa bet etre nerzhioù difenn kêr Hanoi (re an Unvaniezh C'hall) ha re ar Viet Minh. Nerzhioù reveulzier ar Viet Minh a voe trec'het ha rediet da dec'hout diouzh kêr evit mont da repuiñ e menezioù tost 100 kilometr pelloc'h. Adpaket e voe kêr goude 60 devezh emgann ha goude un oberiadur enep-guerilla.

Emgann Hanoi a oa bet un trec'h milourel ha strategiel evit ar C'hallaoued ; nerzhioù ar Viet Minh hag o harperien a voe sabatuet gant ar c'holl. Sklaer e oa deuet da vezañ evit emsaverien Viêt Nam ne c'hallent ket trec'hiñ ar C'hallaoued hag o harperien en emgannoù klasel abalamour d'an diforc'h spontus a armamant a oa etrezo.

1946
Emgannioù Kentañ brezel Indez-Sina
Istor Vietnam